**CONTRACT DE SPONSORIZARE**

**Nr. \_\_\_\_/\_\_\_\_\_\_\_\_\_\_\_**

**I. PĂRȚILE CONTRACTANTE**

1. **SC \_\_\_\_\_\_\_\_\_\_\_\_\_\_\_\_\_\_\_\_\_\_\_SRL,** înregistrată cu nr. \_\_\_\_\_\_\_\_\_\_\_ în Registrul Comerțului, Cod Fiscal \_\_\_\_\_\_\_\_\_\_\_\_\_\_\_\_, cu sediul în localitatea \_\_\_\_\_\_\_\_\_\_, str. \_\_\_\_\_\_\_\_\_\_\_\_\_\_, nr. \_\_\_\_, județ/sector \_\_\_\_\_\_\_\_\_, telefon \_\_\_\_\_\_\_\_\_\_\_\_\_\_\_\_\_\_, e-mail \_\_\_\_\_\_\_\_\_\_\_\_\_\_\_\_\_\_, cont bancar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, deschis la \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, reprezentată legal prin \_\_\_\_\_\_\_\_\_\_\_\_\_\_\_\_\_\_\_\_\_\_, în calitate de \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, denumit în continuare **SPONOSOR**

și

2. **Asociația Act for Tomorrow**, cu sediul social în Călărași, Strada Dunărea, nr. 2, bloc L3, ap. 16, camera 1, cod fiscal 40019649, având contul bancar cu codul IBAN RO12BTRLRONCRT0472746401, deschis la Banca Transilvania, Sucursala București Est, reprezentată legal de către Coșuleanu Andrei, Președinte, denumită în continuare **BENEFICIAR**

În temeiul dispozițiilor Legii nr. 32/1994 privind sponsorizarea, cu modificările și completările ulterioare, părțile au convenit încheierea prezentului contract de sponsorizare, în următoarele condiții:

**II.** **OBIECTUL ȘI VALOAREA CONTRACTULUI**

**2.1** Prezentul contract are ca obiect redirecționarea, în conformitate cu prevederile Codului Fiscal, a unui procent de până la 20% din impozitul pe profit datorat statului de către **Sponsor** pentru susținerea activităților **Beneficiarului**.

**2.2** Valoarea contractului este de \_\_\_\_\_\_\_\_\_\_\_\_\_\_\_\_ lei și reprezintă 20% din impozitul pe profit al SC \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ SRL. **Sponsorul** se angajează să pună la dispoziția **Beneficiarului** această sumă până la data de 31 decembrie 2024.

**III. TERMENELE ȘI MODALITATEA DE PLATĂ**

**3.1** Suma care face obiectul sponsorizării se va achita în contul Beneficiarului, IBAN RO12BTRLRONCRT0472746401, deschis la Banca Transilvania, Sucursala Victoria.

**IV. DURATA CONTRACTULUI**

**4.1** Prezentul contract intră în vigoare la data semnării sale de către ultima Parte contractantă și este valabil până la data executării integrale de către Părți a obligațiilor prevăzute în prezentul Contract.

**V. DREPTURILE ȘI OBLIGAȚIILE SPONSORULUI**

**5.1 Sponsorul** se obligă să redirecționeze până la data de 31 decembrie 2024 suma de \_\_\_\_\_\_\_\_\_\_ lei, reprezentând 20% din impozitul pe profit datorat statului către **Beneficiar**, pentru susținerea activităților desfășurate de acesta.

**5.2** Sponsorulse obligă să nu intervină, direct sau indirect, în activitatea Beneficiarului.

**5.3** Sponsorul are dreptul să aducă la cunoștința publicului sponsorizarea efectuată într-un mod care să nu lezeze direct sau indirect activitatea sponsorizată, bunele moravuri sau ordinea și liniștea publică.

**VI. DREPTURILE ȘI OBLIGAȚIILE BENEFICIARULUI**

**6.1** Beneficiarul are dreptul să aducă la cunoștința publicului sponsorizarea într-un mod care să nu lezeze direct sau indirect activitatea sponsorizată, bunele moravuri sau ordinea si linițtea publică și va utiliza suma sponsorizată în scopul menționat în prezentul contract.

**6.2** Beneficiarul nu are dreptul să reprezinte legal Sponsorul, să-și ia angajamente care să oblige în vreun fel Sponsorul sau să încheie acte juridice în numele Sponsorului.

**6.3** Niciuna din obligațiile Beneficiarului prevăzute în prezentul contract nu va putea fi interpretată ca o formă de exercitare a controlului de către Sponsor asupra activității Beneficiarului, iar Sponsorul nu va avea dreptul de a participa la luarea deciziilor privind activitatea Beneficiarului, cu excepția deciziilor referitoare la îndeplinirea, conform prezentului contract, a obligației de a utiliza suma sponsorizării în vederea realizării scopului sponsorizării descris la articolul 2.1 de mai sus și a obligației de a aduce la cunoștința publicului sponsorizarea.

**VII. CONFIDENȚIALITATEA**

Părțile acceptă că toate documentele și informațiile furnizate de fiecare parte contractantă celeilalte referitoare la prezentul contract și la executarea acestuia, precum și informațiile care intră în posesia părților cu ocazia derulării prezentului contract, incluzând, dar nelimitându-se la date, informații privind strategii de marketing, sisteme și dezvoltări technologice, proiecte financiare, rezultate, informații privind modalități de operare, sunt considerate “informații confidențiale” și sunt propietatea părții care le furnizează. Părțile vor asigura confidențialitatea tuturor informațiilor, datelor, documentelor la care acestea au acces direct sau indirect ca urmare a realizării obiectului prezentului contract și se obligă că nu vor dezvălui și nu vor folosi/utiliza aceste informații, date, documente confidențiale, în totalitate sau parțial, în interes propriu sau în alt scop, nici după încetarea acestuia, cu excepția următoarelor situații :

a) Sponsorul care le poate dezvălui altor entități aparținând grupului din care face parte Sponsorul;

b) Dacă această dezvăluire este necesară în vederea împlinirii obligațiilor conform prezentului contract;

c) Dacă această dezvăluire este o obligație legală;

d) Dacă este agreată în scris, în avans, de ambele părți;

Informațiile confidențiale vor fi folosite de părți numai în scopul executării contractului și vor putea fi dezvăluite numai persoanelor implicate în executarea contractului. Atât Beneficiarul, cât și Sponsorul, nu vor dezvălui terților (persoane neimplicate în executarea contractului) fără aprobarea celuilalt, niciun fel de date sau informații confidențiale nici pe parcursul executării contractului, nici după încetarea acestuia, cu excepția situațiilor prevăzute de lege, în care furnizarea unor astfel de informații către autorități/instituții de stat este obligatorie.

Obligația de confidențialitate se extinde și asupra angajaților, colaboratorilor Beneficiarului, precum și asupra oricăror persoane care intră în legatură cu Beneficiarul și care prin natura activității pe care o desfășoară ar putea lua cunoștință de informații, date sau documente legate de activitatea bancară și nebancară a Sponsorului.

Transmiterea sau divulgarea informațiilor, datelor, documentelor, materialelor ce constituie secret de serviciu, pierderea, deținerea în afara îndatoririlor de serviciu, distrugerea, alterarea sau sustragerea documentelor cu un astfel de caracter, neglijența care a avut drept urmare una din aceste fapte sau care a dat posibilitatea altei persoane să intre în posesia unor informații, documente, material de natură să pună în pericol interesele uneia dintre părți, constituie abateri grave ce se sancționează conform legilor în vigoare.

Beneficiarul acceptă ca în cazul încălcării obligațiilor prevăzute mai sus să suporte repararea tuturor prejudiciilor directe și/sau indirecte cauzate de Sponsor.

Încălcarea clauzelor de confidențialitate îndreptățeste părțile să considere contractul desființat de drept fără altă formalitate prealabilă. De asemenea, partea în cauză este îndreptățită să solicite celeilalte părți daune.

**VIII. CONFLICTUL DE INTERESE**

Beneficiarul se obligă să se abțină de la orice activități imorale sau care ar putea afecta prestigiul și reputația Sponsorului sau ar putea conduce la apariția unui conflict de interese. În orice situație, apariția unui conflict de interese va fi notificată de către beneficiar de îndată Sponsorului, în scris.

În acest sens, Beneficiarul se va abține de la orice legături si relații contractuale sau de altă natură, care au sau pot avea ca efect afectarea independenței sale sau cea a personalului său în relația cu Sponsorul.

În cazul în care Beneficiarul nu poate asigura această independență, va informa de îndată Sponsorul.

Obligațiile menționate în cadrul capitolului în sarcina Beneficiarului se extind și asupra angajaților, colaboratorilor/subcontractorilor, precum și asupra oricăror persoane care intră în legatură cu prezentul contract.

Sponsorul va notifica de îndată Beneficiarului despre orice presupus conflict de interese despre care a luat cunoșință sau despre alte elemente care nasc în mod întemeiat îndoieli cu privire la imparțialitatea Sponsorului și are dreptul de a rezilia contractul în cazul în care Sponsorul nu ia măsurile necesare în vederea încetării acestuia/acestora.

Neîndeplinirea obligațiilor de mai sus îndreptățește părțile să considere contractul reziliat de drept fară altă formalitate prealabilă.

Prin conflict de interese se ințelege acea situație sau împrejurare în care interesul, direct ori indirect, al uneia dintre Părți, contravine interesului celeilalte Părți, astfel încât afectează sau ar putea afecta independența și imparțialitatea acestora în luarea deciziilor ori în indeplinirea la timp și cu obiectivitate a îndatoririlor care le revin în virtutea prezentului contract.

**IX. ANTICORUPȚIE**

Părțile declară următoarele: nu se vor angaja în nicio activitate, practică sau conduită care constituie sau care ar putea constitui o faptă incriminată sub incidența prevederilor legale referitoare la combaterea corupției.

În sensul celor de mai sus, se vor abține de a le oferi, promite sau da, direct sau indirect, orice fel de beneficiu oficialilor autorităților publice, indiferent dacă acestea sunt naționale sau internaționale, în condițiile în care aceste acțiuni constituie sau ar putea constitui fapte incriminante sub incidența prevederilor legale referitoare la combaterea corupției.

Vor aduce de îndată la cunoștință celeilalte Părți orice act sau fapt de care iau cunoștință în executarea prezentului contract și care constituie sau ar putea constitui o faptă incriminată sub incidența prevederilor legale referitoare la combaterea corupției, se vor asigura de faptul că orice terță parte care devine implicată în executarea prezentului contract își asumă respectarea obligațiilor cu referire la combaterea corupției în termeni echivalenți celor menționați în prezenta clauză.

Încălcarea prezentei clauze îndreptățește părțile să denunțe unilateral Contractul, fără punerea în întârziere și fără notificare sau altă formalitate prealabilă.

**X. PROTECȚIA DATELOR CU CARACTER PERSONAL**

În baza prezentului Contract, fiecare Parte se obligă:

**10.1** Să prelucreze datele cu caracter personal care îi sunt dezvăluite de cealaltă Parte („Datele Personale”) cu bună-credință, cu respectarea drepturilor persoanelor ale căror date sunt prelucrate și în conformitate cu dispozițiile legale în vigoare (în special al Regulamentului U.E.679/2016 al Parlamentului European privind protecţia persoanelor fizice în ceea ce priveşte prelucrarea datelor cu caracter personal şi privind libera circulaţie a acestor date).

**10.2** Să aplice măsurile tehnice și organizatorice adecvate pentru protejarea Datelor Personale împotriva distrugerii accidentale sau ilegale, pierderii, modificării, dezvăluirii sau accesului neautorizat, precum și împotriva oricărei alte forme de prelucrare ilegală.

**XI. ÎNCETAREA CONTRACTULUI**

**11.1** Prezentul Contract încetează, de plin drept, fără a mai fi necesară intervenția instanței judecătorești:

**11.2** La expirarea termenului pentru care a fost încheiat, în ipoteza în care Părțile nu au decis de comun acord prelungirea acestuia prin semnarea unui act adițional în acest sens;

**11.3** Denunțarea unilaterală de către oricare dintre părți, cu un preaviz scris de 5 zile;

**11.4** Prin acordul scris al ambelor Părți;

**11.5** În orice alt caz prevăzut de lege;

**11.6** Partea care invocă o cauză de încetare a prevederilor Contractului o va notifica celeilalte Părți;

**11.7** Încetarea Contractului, indiferent de modalitatea în care are loc, nu va avea niciun efect asupra obligațiilor deja scadente între Părți și neexecutate la momentul încetării Contractului;

**11.8** Încălcarea clauzelor de confidențialitate, fără a mai fi necesară punerea în întârziere, fără intervenția instanțelor judecătorești și fără îndeplinirea altor formalități prealabile, partea în culpă fiind obligată să acopere integral prejudiciul cauzat;

**11.9** Rezoluțiunea în cazul neîndeplinirii, îndeplinirii cu întârziere sau în cazul îndeplinirii în mod necorespunzător a obligațiilor contractuale prevăzute și neremedierea situației în termenul acordat de partea care cere rezoluțiunea, fără a mai fi necesară punerea în întârziere, fără intervenția instanțelor judecătorești și fără îndeplinirea altor formalități prealabile, partea în culpă fiind obligată să acopere integral prejudiciul cauzat.

**XII. FORȚA MAJORĂ**

**12.1** Forța Majoră exonerează de răspundere Partea dacă a fost invocată în condițiile legii, în cazul neexecutării parțiale sau totale a obligațiilor asumate prin Contract. Prin Forță Majoră se înțelege un eveniment exterior și imprevizibil, imposibil de înlăturat și care face imposibil de executat obligațiile contractuale.

**12.2** Partea care invocă Forţa Majoră are obligaţia să o aducă la cunoştinţa celeilalte Părţi, în scris, în maximum 3 (trei) zile de la apariţie, iar dovada Forţei Majore, împreună cu avertizarea asupra efectelor şi întinderii posibile a Forţei Majore, se va comunica în maximum 5 (cinci) zile de la apariţie. Forța Majoră nu este exoneratoare de răspundere în situația în care evenimentul nu este notificat celeilalte Părți.

**12.3** Data de referinţă este data ştampilei poştei de expediere. Dovada va fi certificată de Camera de Comerţ şi Industrie sau alt organism abilitat de legea statului care o invocă.

**12.4** În cazul în care evenimentul de Forță Majoră nu încetează în termen de 5 (cinci) zile calendaristice de la apariție, oricare Parte poate înceta prezentul Contract cu efect imediat, printr-o notificare scrisă adresată celeilalte Părti, fără punere în întârziere sau altă formalitate și fără intervenția instanței.

**12.5** Apariția unui caz de Forță Majoră nu exonerează Părțile de obligațiile scadente până la data apariției cazului de Forță Majoră.

**12.6** Partea care invocă Forţa Majoră are obligaţia să aducă la cunoştinţa celeilalte părţi încetarea cauzei acesteia în maximum 15 (cincisprezece) zile de la încetare.

**XIII. NOTIFICĂRI**

**13.1** Adresele, notificările, precum și orice alte acte de comunicare realizate între cele doua părți, cu privire la acest contract, se vor efectua - sub sancțiunea inopozabilității - în scris, la adresele menționate în partea introductivă a prezentului contract, prin scrisoare recomandată cu confirmare de primire, prin fax cu confirmare de primire sau prin curier.

**13.2** Notificările menționate mai sus vor fi considerate primite:

- la data predării, dacă au fost remise personal, dar dacă este predată în afara orelor de program, aceasta va fi considerată a fi primită în următoarea zi lucrătoare;

- la data menționată pe „Confirmarea de primire” în posesia expeditorului, dacă au fost trimise prin scrisoare cu confirmare de primire, inclusiv în cazul în care scrisoarea este returnată expeditorului, sau la data menționată pe plic la returnare, după caz;

- la data menționată pe confirmarea de primire emisă de aparatul de fax al expeditorului, dacă au fost transmise prin fax.

**13.3** Notificarea se poate trimite și prin e-mail la adresele furnizate de părți, caz în care ea se consideră primită în prima zi lucrătoare după cea în care a fost expediată.

**XIV. LITIGII**

Părțile convin să soluționeze în mod amiabil orice conflict sau litigiu care ar putea să apară în legătură cu interpretarea, modificarea sau executarea prezentului contract. Dacă acest lucru nu este posibil, toate neînțelegerile privind validitatea sunt supuse spre soluționare instanțelor judecătorești competente.

Prezentul contract se supune prevederilor legii române referitoare la contracte și convenții și se completează de drept cu dispozițiile legale privind sponsorizarea.

Părțile contractante nu vor putea cesiona drepturile și obligațiile prevăzute de prezentul contract unei terțe persoane fără acordul expres, dat în scris, de către cealaltă parte, excepție făcând societățile din Grupul Sponsorului, cărora acesta le poate cesiona cu notificare prealabilă a Beneficiarului.

Presoanele care semnează în numele părților contractante declară că sunt pe deplin autorizate să facă acest lucru în numele acelei părți.

**XV. DISPOZIȚII FINALE**

**15.1** Prezentului contract i se aplică legea română.

**15.2** Părțile pot modifica de comun acord clauzele contractuale prin act adițional semnat de acestea.

Întocmit astăzi, \_\_\_\_\_\_\_\_\_\_\_\_\_\_\_\_, în 2 (două) exemplare originale, cu forță juridică egală, câte unul pentru fiecare Parte.

**SPONSOR, BENEFICIAR,**

**\_\_\_\_\_\_\_\_\_\_\_\_\_\_\_\_\_\_\_\_\_\_\_ ASOCIAȚIA ACT FOR TOMORROW**

**\_\_\_\_\_\_\_\_\_\_\_\_\_\_\_\_\_\_\_\_\_\_\_** Andrei Coșuleanu

\_\_\_\_\_\_\_\_\_\_\_\_\_\_\_\_\_\_\_\_\_\_\_ Președinte

Data:\_\_\_\_\_\_\_\_\_\_\_\_\_\_\_\_\_ Data:\_\_\_\_\_\_\_\_\_\_\_\_\_\_\_\_\_\_